دوبی (شهر)

دوبی یا دبی (عربی جه: دُبیّ) اتا شِخ‌هِنیشت ِشهر هسته که عربی متحده امارات ِهفت‌تا امارِت میون قِرار دانّه. این شهر فارس دریامونا پَلی و عربستون جزیره‌مونا دله کَته. دوبی ویشترین جمعیت ره امارات دله دانه و بعد ابوظبی گتترین شهر هسته.

اولین بار دوبی جه سال ۱۰۹۵ میلادی تاریخ دله اشاره هاکردنه و اولین شهرسازیون ره سال ۱۷۹۹ جه انجام هِدانه. دوبی ره سال ۱۸۳۳ شیخ مکتوم بن بطی بن سهیل آل مکتوم رسماً اتا «شهر» بِنومِسته. قرن بیستم دله این شهر اتا مهم ِبندر بَواشه. سال ۱۹۶۶ دوبی دله نفت کشف هاکردنه و دوبی و قطر تصمیم بَییتنه اتا جدید ِپول که ونه نوم «خیلج ِروپیه» بائه ره بسازِن. نفت ِکشف باعث بیّه اتخله مهاجر بِئِن این کشور دله و چن وقت که بگذشته این شهر ِجمعیت جه ۳۰۰ درصد اضافه بیّه. دوبی سال ۱۹۷۱ بریتانیا جه مستقل بیّه و این زمون، دوبی و ابوظبی و ۴تا دیگه شِخ‌هِنیشت عربی متحده امارات ره بساتنه. سال بعد رأس‌الخیمه امارات جه اضافه بیّه ولی قطر و بحرین تصمیم بَییتنه که اتا مستقل کشور بائِن. سال ۱۹۷۳ درهم این کشور ِرسمی پول بیّه و همینسه دوبی و امارات شه مشترک ِپولی یکا ره منحل هاکردنه.

اسا دوبی اتا شهر هسته که جهونی اقتصاد و تجارت دله ات مهم موقعیت دانّه. این شهر توریسم و تجارت جه خله رُشد هاکرده.

 نگارخنه 

 پانویس 

 منابع 
 فارسی ویکی‌پدیا


رج:امارات
رج:امارات شهرون